  Виталий Пронин   ИжГТУ-ысь IT институтэ лыкто ЕГЭ-я шорлыдын 67,6 балл люкам абитуриентъёс.«Студентъёслы superjob» центр Россиысь вузъёс куспын рейтинг лэсьтӥз, 1-5 аръёс талэсь азьло университетэз йылпумъяса IT удысын ужасьёс кӧня уждун басьто шуыса. Нырысетӥ интые потӥз Москваысь физико-технический институт. Озьы ик бадӟым уждун басьто Санкт-Петербургысь информационной технологиосъя, Москваысь М. Ломоносов нимо университетъёсты йылпумъям студентъёс.Ижысь М. Калашников нимо технической университет та эскеронын луиз 18-тӥ. Ижысь М. Калашников нимо кун университетын IT удысъёсъя дышетскемъёсты Удмуртиын гинэ ӧвӧл, Москваын но уже усьтыр-табыр куто. Шоро-куспо уждунзы луэ 73 сюрс манет. Та университетысь IT институтэ лыкто ЕГЭ-я шорлыдын 67,6 балл люкам абитуриентъёс. Тодон-валанъёс басьтыса, кошко бадӟым городъёсы, Москваын, кылсярысь, соос шорлыдын 73 сюрс манет басьто. Шумпотымон, 58 процентэз егитъёс ужаны Удмуртие ик кылё. Уго шаерамы но та удыс азинске.УД  